**Tilgangur og gildissvið**

Tilgangur með verklagsreglunni er að tryggja að farið sé að reglum um útgáfu gæðaskjala og að útgáfu gæðaskjala í gæðahandbók sé stýrt. Verklagsreglan gildir um öll skjöl sem gefin eru út í gæðahandbók Verkmenntaskólans á Akureyri.

**Ábyrgð**

**Skólameistari** ber ábyrgð á gæðakerfi skólans og að unnið sé samkvæmt verklagsreglum þar sem það á við. Því samþykkir skólameistari eða staðgengill hans öll skjöl sem gefin eru út í gæðakerfi skólans.

**Gæðarráði** eru kynnt öll skjöl áður en þau eru birt.

**Gæðastjóri** stýrir og er ábyrgur fyrir vinnu við gæðaskjöl. Hann hefur umsjón með vinnu við gæðakerfi, uppfærslu á skjölum, og sendir skjöl í rýni til þeirra starfsmanna er mál varða hverju sinni og stýrir úrvinnslu athugasemda.

**Höfundur** verklagsreglunnar ber ábyrgð á að skrifa verklagsreglur sem falla undir sitt verksvið. Höfundur sér um að verklagsreglan sé uppfærð, henni viðhaldið og að unnið sé samkvæmt henni.

**Aðrir starfsmenn** skólans bera ábyrgð á að starfa samkvæmt verklagsreglunni.

**Viðeigandi skrár**

Gæðahandbók er vistuð í skjalakerfi skólans.

**Framkvæmd** [**(tengill mynd)**](https://reiknistofnun.sharepoint.com/%3Au%3A/r/sites/qm-vma/qmWorkingDocuments/skjalast%C3%BDring_g%C3%A6%C3%B0akerfi.vsdx?d=wfc736756ee834f6386258018a071ab8b&csf=1&web=1&e=1FutMd)

****